হুলিগানইজ্ম

হুলিগানইজ্ম () হল একটি বাংলা সঙ্গীত দল, যা ২০২৫ সালে প্রতিষ্ঠিত হয়। অনির্বাণ ভট্টাচার্য হলেন দলটির অন্যতম প্রতিষ্ঠাতা সদস্য ও কণ্ঠশিল্পী।

ইতিহাস
হুলিগানইজ্ম প্রথমে মঞ্চ পরিবেশনার মাধ্যমে তাদের যাত্রা শুরু করে। ২০২৪ সালের ডিসেম্বরে কলকাতা সেন্টার ফর ক্রিয়েটিভিটির আয়োজিত এএমআই আর্টস ফেস্টিভ্যাল ২০২৪-এ তারা প্রথমবারের মতো দর্শকদের সামনে আসে। এরপর ২০২৫ সালের মার্চে এসভিএফ মিউজিকের প্রযোজনায় ব্যান্ডটির প্রথম মিউজিক ভিডিও “মেলার গান” প্রকাশিত হওয়ার পর তারা জনপ্রিয়তা লাভ করে।

সদস্যবৃন্দ
হুলিগানিজমে মোট নয়জন সদস্য রয়েছেন:
অনির্বাণ ভট্টাচার্য – কণ্ঠশিল্পী ও গীতিকার
শুভদীপ গুহ – কণ্ঠশিল্পী ও গিটারিস্ট
দেবরাজ ভট্টাচার্য – কণ্ঠশিল্পী
কৃষানু ঘোষ – বেসিস্ট
সুশ্রুত গোস্বামী – বাঁশিবাদক ও স্যাক্সোফোনিস্ট
নীলাংশুক দত্ত – পারকাশনিস্ট
প্রীতম দেব সরকার – বেহালাবাদক
সোমেশ্বর ভট্টাচার্য – গিটারিস্ট
প্রীতম দাস – ড্রামার
সঙ্গীত ও অ্যালবাম
দলটির প্রথম প্রকাশিত গান ছিল “মেলার গান”, যা ২০২৫ সালের ২৭ মার্চ মুক্তি পায়। গানটির কথা লিখেছেন অনির্বাণ ভট্টাচার্য, সুর করেছেন অনির্বাণ ভট্টাচার্য, শুভদীপ গুহ ও দেবরাজ ভট্টাচার্য। মিউজিক ভিডিওটি পরিচালনা করেছেন ঋদ্ধি সেন এবং প্রযোজনা করেছে এসভিএফ মিউজিক। গানটিতে বকুলতলার মেলার নস্ট্যালজিয়া, শৈশবের স্মৃতি ও আনন্দের চিত্র ফুটে ওঠে।

প্রথম গান প্রকাশের পর হুলিগানিজম আরও কয়েকটি গান তৈরি করে। এর মধ্যে উল্লেখযোগ্য হলো “তুমি মস্তি করবে জানি”, যা ২০২৫ সালের আগস্ট মাসে ব্যান্ড স্টর্ম অনুষ্ঠানে পরিবেশিত হয়। এছাড়াও “ইলন মাস্ক” (অন্য নাম “প্রার্থনা সঙ্গীত”) এবং “ভালবাসার দেশ” তাদের গানভাণ্ডারে রয়েছে। দলটির একটি পূর্ণাঙ্গ অ্যালবামও প্রকাশিত হয়েছে, যাতে মোট ছয়টি গান অন্তর্ভুক্ত।
পরিবেশনা
প্রথম মঞ্চ পরিবেশনা অনুষ্ঠিত হয় ২১ ডিসেম্বর ২০২৪ তারিখে, কলকাতা সেন্টার ফর ক্রিয়েটিভিটিতে। ২০২৫ সালের জুন মাসে ব্যান্ডটি কলকাতার জি. ডি. বিড়লা সভাঘরে একক কনসার্ট করে। একই বছরের ৩১ আগস্ট তারা বিশ্ব বাংলা মেলা প্রাঙ্গণে আয়োজিত “ব্যান্ড স্টর্ম” অনুষ্ঠানে অংশগ্রহণ করে।
বিতর্ক
২০২৫ সালের সেপ্টেম্বরে “তুমি মস্তি করবে জানি” গানটি সামাজিক যোগাযোগ মাধ্যমে ভাইরাল হয়ে যায়। গানটির কথায় পশ্চিমবঙ্গের তিনজন রাজনৈতিক ব্যক্তিত্ব—কুণাল ঘোষ, দিলীপ ঘোষ ও শতরূপ ঘোষকে নিয়ে ব্যঙ্গাত্মক মন্তব্য করা হয়। এ কারণে গানটি নিয়ে রাজনৈতিক বিতর্ক শুরু হয়।

তৃণমূল কংগ্রেসের মুখপাত্র কুণাল ঘোষ গানটির প্রশংসা করেন এবং শিল্পীদের স্বাধীনতা স্বীকার করে নেন। অপরদিকে সিপিএম নেতা শতরূপ ঘোষও শিল্পীদের রাজনৈতিক মতামত প্রকাশের অধিকারকে সমর্থন করেন।
আরও দেখুন
বাংলা ব্যান্ড
অনির্বাণ ভট্টাচার্য
বহিঃসংযোগ
ইউটিউবে হুলিগানইজ্ম
তথ্যসূত্র

বিষয়শ্রেণী:বাংলা ব্যান্ড
বিষয়শ্রেণী:বাংলা সঙ্গীত
বিষয়শ্রেণী:কলকাতার সংস্কৃতি